钦定古今图书集成/明伦汇编/官常典/第758卷 > 郑以现
## 钦定古今图书集成/明伦汇编/官常典/第758卷 > 郑以现

按《石首县志》，以现字季玉，天启间选贡。甲申闯贼陷
城，罗织乡绅，以现弃家走安乡县，族戚俱被牵累，以
现义不私顾。后伪令张缉获，掳入舟，仰天大哭不食，
以右指向左掌内书“死”字竟日，因托腹痛，卧舟中。至
麻益湖，贼防稍疏，度可自尽，暗索贼刀截喉而死。妻
王氏闻之，与子数日不食死。